yesschen van derthien jaren betalen zelen lxxiii mudden
rogs goets ende payabels corens der maten van loeven
ende te lyere te leven te weten deen helicht dairaff
te kersmesse naestcomen met den pachte alsdan vanden
voirs renten verschinende ende dander helicht te st
jansmesse dair na volgende van welken achterstelle
de voirs gheeram sal trecken telken tmine voirscr xxiiii
mudde loevensch en de voirs jan de helicht vanden
anden xxv mudden Ende mids des zelen de voirscr
geswagen van malcanden te vreden staen zonder deen
den anden yet te moegen eysschen van enigen costen die
deen meer dan dande ind voirs saken gehadt oft uutgeleeght
mach hebben It want de voirs geswagen hen zeiden gebreck
te hebben aenden voirs loenisen van twee scepen brieven
van loeven sprekende den eene van xiii rijnsch gulden die
de voirs loenijs ende gielijs wilen zanders den voirs wile
janne vanden hove bekend hebbe ende geloeft tsijnre maniss
te betalen en den anden van xviii rijnsch gulden ende
neghen rids tot eenen zeken daghe te betalen ende
van zeken renten guedinge en vestich te doen gelijc de
brieve dat begripen daf den yersten te weten vanden
xiii rijnsch gulden gemaict es xix daghe in merte
int jair xliii en den anden xviii dage in mte int
selve jair So es der voirs zeggen uutsprake dat zij
de voirs geswagen en loenisen vanden voirs scepen
brieven alnoch laten staen op hue beloep van rechte
behoudelic dat de voirs geswagen d mede niet vorden
en zelen dan by weten ende consente vanden voirs